ÚRAD VLÁDY
 SLOVENSKEJ REPUBLIKY
      sekcia vládnej legislatívy
Na rokovanie vlády SR
Dňa 23. januára 2002
K číslu: 382/2002
K bodu: 3

S T A N O V I S K O

k  návrhu zákona, ktorým sa mení a dopĺňa zákon č. 126/1998 Z.z. o Slovenskej živnostenskej komore a o zmene a doplnení niektorých zákonov v znení zákona č. 279/2001 Z.z. a o zmene a doplnení zákona          č. 455/1991 Zb. o živnostenskom podnikaní (živnostenský zákon) v znení neskorších predpisov

I.

Návrh zákona, ktorým sa mení a dopĺňa zákon č. 126/1998 Z.z. o Slovenskej živnostenskej komore a o zmene a doplnení niektorých zákonov v znení zákona č. 279/2001 Z.z. a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov predkladá na rokovanie vlády Slovenskej republiky minister vnútra Ivan Šimko ako úlohu z Plánu legislatívnych úloh vlády SR na rok 2001.

II.

Hlavným dôvodom predloženia predmetnej novely je upresniť postavenie a úlohy Slovenskej živnostenskej komory (ďalej len „komora“) na základe poznatkov aplikačnej praxe. Menia a dopĺňajú sa najmä ustanovenia upravujúce členstvo v komore,  a to vznik, zánik a pozastavenie členstva. Ďalej sa rieši aj otázka účasti komory na rozširovaní, prehlbovaní a overovaní odbornej spôsobilosti fyzických osôb, ktoré sa uchádzajú o živnostenské oprávnenie a upresňuje sa činnosť zhromaždenia delegátov ako najvyššieho orgánu komory.
V nadväznosti na navrhované zmeny sa predkladá v čl. II aj novela zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
     Predmet úpravy zákona č. 126/1998 Z.z. nepatrí medzi prioritné oblasti aproximácie práva uvedené v čl. 70 Európskej dohody o pridružení.

Legislatívna rada vlády SR prerokovala návrh zákona, ktorým sa mení a dopĺňa zákon č. 126/1998 Z.z. na svojom zasadnutí 8. januára 2002. 
Vzhľadom na pomerne jasné spracovanie problematiky činnosti komory sa legislatívna rada sústredila najmä na jednotlivé ustanovenia navrhovanej novely a vzniesla približne 20 legislatívnotechnických pripomienok.             
Po prerokovaní návrhu legislatívna rada odporučila vláde SR návrh zákona, ktorým sa mení a dopĺňa zákon č. 126/1998 Z.z. o Slovenskej živnostenskej komore a o zmene a doplnení niektorých zákonov v znení zákona č. 279/2001 Z.z. a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov  schváliť s tým, že na rokovanie vlády SR bude predložené jeho nové znenie, do ktorého predkladateľ zapracuje pripomienky a odporúčania legislatívnej rady.

III.

Sekcia vládnej legislatívy Úradu vlády SR konštatuje, že predkladateľ           do predloženého nového znenia návrhu zákona, ktorým sa mení a dopĺňa zákon č. 126/1998 Z.z. o Slovenskej živnostenskej komore a o zmene a doplnení niektorých zákonov v znení zákona č. 279/2001 Z.z. a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov zapracoval všetky pripomienky a odporúčania Legislatívnej rady vlády SR, a preto odporúča vláde Slovenskej republiky návrh zákona s ch v á l i ť  v predloženom znení.

Bratislava 18. januára 2002
Vypracovala: B. Malecká

     Štefan  G r m a n
									    generálny riaditeľ 
sekcie vládnej legislatívy